

*SAFER er opprettet i samarbeid mellom Stavanger Universitetssykehus, Universitetet i Stavanger og Laerdal Medical AS for å være en viktig bidragsyter til styrket akuttmedisinsk opplæring og pasientsikkerhet. I 2017 arrangerte SAFER i samarbeid med stifterne 15 000 kursdager relatert til simuleringstrening.*

 *Siden oppstart 2006 har SAFER etablert en kompetent stab, med relevant klinisk erfaring og god kompetanse i den pedagogiske metoden som er fundamentet for medisinsk simulering.* *Simuleringsbasert læring er en form for læring blant nye og erfarne helsearbeidere som benytter moderne pedagogiske prinsipper for læring, med spesielt fokus på pasientsikkerhet, teamarbeid, menneskelige faktorer og ikke-tekniske ferdigheter.*

*Vi ønsker å levere kurs med god faglig kvalitet, og har hele tiden mål om å videreutvikle konsepter basert på gjeldende behov og muligheter vi ser i markedet*. *SAFER er en dynamisk organisasjon i utvikling som er avhengig av å kunne være fleksibel for å møte nye utfordringer.*

***SAFER søker:***

**Ny medarbeider i 100 % stilling, primært tilknyttet ekstern kursvirksomhet**

**Ansvar for:**

* Undervisning for eksterne og interne samarbeidspartnere i 20% av stillingen
* Kursutvikling – videreutvikling, tilpasning av våre eksisterende kurs
* Kursdesign basert på våre pedagogiske modeller
* Kvalitetssikring av faglig innhold i våre kurs
* Samarbeid med eksterne samarbeidspartnere

**Du må ha:**

* Helsefaglig utdanning: paramedic, sykepleier eller lege
* God muntlig og skriftlig formidlingsevne, må beherske norsk og engelsk muntlig og skriftlig
* God IT-kompetanse, må være villig til å ta i bruk relevant/ny teknologi
* Klinisk erfaring fra akuttmedisin
* Undervisningserfaring, gjerne fra simuleringsbaserte kurs

Det er en fordel om du også har

* Erfaring fra kursledelse og utvikling
* Erfaring fra prosjektarbeid/prosjektledelse

**Personlige egenskaper:**

* Evne til å jobbe selvstendig, målrettet og strukturert
* Solide samarbeidsevner
* Pålitelig, tydelig, lojal
* Utadvendt, evner å motivere, skape og bidra i samarbeidsnettverk lokalt, regionalt, nasjonalt og internasjonalt
* Initiativrik og proaktiv
* Du er fleksibel og har stor arbeidskapasitet

Personlig egnethet vil bli vektlagt. Du vil jobbe i nært samarbeid med leder for ekstern kursvirksomhet

**SAFER tilbyr:**

* Gode muligheter for faglig utvikling gjennom kurs, internasjonale/nasjonale konferanser og videreutdanning
* Et entusiastisk og drivende team med lokale, nasjonale og internasjonale samarbeidspartnere
* Utviklende miljø på tvers av fag og organisasjoner
* Nødvendig opplæring
* Lønn etter avtale

Noe reisevirksomhet må påregnes og det kan skje endringer i ansvar og arbeidsoppgaver.

Stilling er tiltenkt oppstart fra 01.03.19 Betingelser etter nærmere avtale.

Kontakt gjerne Kjetil Torgeirsen (leder for ekstern kursvirksomhet) for nærmere opplysninger på mail: kjetil.torgeirsen@safer.net eller mob 975 10 097

eller Elsa Søyland (daglig leder SAFER) mail: elsa.soyland@safer.net eller mob. 997 936 86



**Søknadsfrist innen 11.01.19 Søknad sendes på mail til:** **elsa.soyland@safer.net**